b"\n_START_ARTICLE_\nHabitatge al carrer Lloselles, 2\n_START_SECTION_\nDescripci\xc3\xb3\n_START_PARAGRAPH_\nEs tracta d'un habitatge for\xc3\xa7a estret ubicat en una cantonada. Est\xc3\xa0 estructurat en planta baixa i pis. Les obertures estan distribu\xc3\xafdes de forma ordenada, al primer pis veiem finestres allindanades amb motllures que li donen a primer cop d'ull, aspecte d'arc conopial. Hi ha un balc\xc3\xb3 que recorre tota la fa\xc3\xa7ana. A la planta baixa, en canvi, trobem finestres d'arc georgi\xc3\xa0 amb les cantonades arrodonides. Hi ha alguna obertura que no \xc3\xa9s real, est\xc3\xa0 pintada sobre el mur. De fet a l'entrada succeeix una cosa similar, hi ha dues figures antropomorfes que sembla que obrin les cortines, motiu tamb\xc3\xa9 policromat. Remata l'edifici un front\xc3\xb3 mixtilini que ens amaga la coberta. Les fa\xc3\xa7anes de l'edifici es troben en molt mal estat."